**ANEXA NR. 3**

**LA REGULAMENTUL PRIVIND PROTECŢIA DATELOR CU CARACTER PERSONAL**

**INFORMARE PRIVIND PRELUCRAREA DATELOR CU CARACTER PERSONAL PRIN INTERMEDIUL SISTEMELOR DE SUPRAVEGHERE VIDEO LA SEDIUL CCICJ**

CCICJ, prin intermediul sistemelor de supraveghere video, prelucrează datele dumneavoastră cu caracter personal, respectiv **imaginea dvs. şi alte informaţii ce permit identificarea dvs.** - date aparţinând angajaţilor, clienţilor/potenţialilor clienţi, vizitatorilor şi oricăror altor persoane care intra în sediul CCICJ**,** din **Cluj-Napoca, str. Horea nr.3..**

Imaginile referitoare la persoane identificate sau identificabile, prelucrate prin mijloace de supraveghere video, constituie date cu caracter personal:

a) chiar dacă nu sunt asociate cu datele de identificare ale persoanei, sau

b) chiar dacă nu conţin imaginea persoanei filmate, ci alte informaţii de natura să conducă la identificarea acesteia (ex: numărul de înmatriculare al vehiculului).

În vederea realizării atribuţiilor stabilite de lege şi desfăşurării activităţii curente (ca interese legitime) şi obligaţiilor legale ale CCICJ dar şi aplicării prevederilor legale privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date (legislaţia internă şi dreptul comunitar), CCICJ are obligaţia de a administra în condiţii de siguranţă şi numai pentru scopul specificat, datele personale furnizate.

CCICJ nu va prelucra datele personale decât în măsura în care acest demers este necesar îndeplinirii scopului mai jos menţionat, cu respectarea măsurilor legale de securitate şi confidenţialitate a datelor.

Scopul prelucrării datelor cu caracter personal constă în: monitorizarea/securitatea persoanelor, spaţiilor şi/sau bunurilor private, prevenirea şi combaterea infracţiunilor, îndeplinirea obligaţiilor legale, realizarea intereselor legitime.

Informaţiile înregistrate sunt destinate utilizării de către CCICJ şi pot fi comunicate numai următorilor destinatari: persoana vizată, reprezentanţii legali/împuterniciţii persoanei vizate, reprezentanţii CCICJ, organele de urmărire/cercetare penală, instanţe judecătoreşti, în conformitate cu prevederile legislaţiei interne şi comunitare aplicabile activităţii desfăşurate de CCICJ.

Durata de stocare a datelor obţinute prin intermediul sistemului de supraveghere video este de 30 de zile, cu excepţia situaţiilor expres reglementate de lege sau a cazurilor temeinic justificate. La expirarea termenului înregistrările se distrug sau se şterg.

Pentru a evita utilizarea fără drept a datelor personale, precum şi eventualele abuzuri, utilizăm metode şi tehnologii de securitate, împreună cu politici şi proceduri de lucru adecvate, pentru a proteja datele cu caracter personal colectate.

Conform Legislaţiei specifice interne şi comunitare pentru protecţia persoanelor cu privire la prelucrarea datelor cu caracter personal şi libera circulaţie a acestor date, beneficiaţi de ***dreptul de acces, dreptul la rectificare, dreptul la ştergerea datelor, dreptul la restricţionarea prelucrării, dreptul la portabilitatea datelor, dreptul la opoziţie şi procesul decizional individual automatizat.***

*Pentru exercitarea acestor drepturi, vă puteţi adresa Responsabilului de protecţia datelor din cadrul CCICJ cu o cerere scrisă, datată si semnată la adresa de e-mail:* office@ccicj.ro sau la următoarea adresa de corespondenţă: str. Horea nr.3, Cluj-Napoca.

*CCICJ, poate, dacă este cazul, să solicite persoanei vizate să pună la dispoziţie informaţii suplimentare pentru a stabili identitatea acesteia.*

De asemenea, vă este recunoscut dreptul de a depune o plângere în faţa autorităţii de supraveghere competente şi de a introduce o cale de atac judiciară.

 **Camera de Comert si Industrie Cluj**

**Preşedinte**

 **Ing.Stefan Florea Dimitriu**